নিউজ ডেস্কঃ উদ্ধোধনী অনুষ্ঠানলৈ মাজত এটা দিন আছে যদিও অনিশ্চয়তাৰ মাজেৰে আৰম্ভ হৈছে অলিম্প্কৰ প্ৰৈৰম্ভিক ৰাউন্ডৰ খেলসমূহ । ইতিমধ্যে তিনিজনকৈ খেলুৱৈসহ ৭০ জনতকৈও অধিক বিদেশী লোকৰ দেহত ক'ভিড পোৱাৰ বাবেই অনিশ্চয়তাত থকা বিষয়টো এতিয়া কিছু শাম কাটিছে ।
এইবাৰ ট'কিঅ অলিম্পিকৰ উদ্বোধনী অনুষ্ঠানত মাত্ৰ ৪৪ জন ভাৰতীয় খেলুৱৈকহে উপস্থিত থকাৰ অনুমতি প্ৰদান কৰা হৈছে।
টীম ইন্ডিয়াৰ মেনেজমেন্টে উদ্ধোধনী অনুষ্ঠানৰ পিছদিনা খেলত অংশগ্রহণ কৰিবলগা খেলুৱৈসকলক উদ্ধোধনী অনুষ্ঠানৰ পৰা আঁতৰি থাকিবলৈ জনাইছে। উদ্বোধনী অনুষ্ঠানত ভাৰতৰ ৪৪ জনীয়া দলটোৰ লগত ৬ জন বিষয়া উপস্থিত থাকিব।
ভাৰতীয় অলিম্পিক সংস্থাৰ সাধাৰণ সম্পাদক ৰাজীৱ মেহতাই প্ৰকাশ কৰা মতে কোনো পৰিস্থিতিতে খেলুৱৈসকল ক'ৰনা ভাইৰাছৰ দ্বাৰা সংক্ৰমিত হোৱাৰ আশংকা থকা অঞ্চলৰ পৰা সুৰক্ষিত কৰি ৰাখিবৰ বাবে চেষ্টা কৰা হৈছে । সেইকাৰণেই উদ্বোধনী অনুষ্ঠানত খেলুৱৈ আৰু বিষয়াসকলৰ সৈতে মাত্ৰ ৫০ জন লোককহে অংশগ্রহণ কৰাৰ অনুমতি প্রদান কৰা হৈছে।
Search for:
